62 Japetus Steenstrup. 
omvendte Stillinger, uden at danne noget hidtil forstaaeligt Ord 
eller Stavelser af dette. Som Lydtegn ere disse Tegn derfor 
vel neppe svarende til de romerske Bogstaver, hvilke de mest 
ligne. Selve Tegnene ere dog dybtprægede og synes ikke usikre 
eller famlende. For en rigtig Gengivelse af Bogstaverne synes 
der altsaa ikke at have været nogen Hindring, hvis en Kopiering 
af Mønternes Omskrift havde været tilstræbt. 
Med den samme Årt af Bogstavtegn finder man Mønt- 
Reversens Underskrift TR (formodentlig Møntstedet ?) afløst med tre 
Tegn, der ligne et O indsat mellem et omvendt D og et ret- 
staaende C, og et O-lignende Kredstegn staar højt over Midt- 
figuren paa Brakteaten, medens noget tilsvarende mangler paa 
Mønten. Heller ikke heri røbes der altsaa nogensomhelst Tendens 
hos Brakteatens Præger til at have villet kopiere Mønten, medens 
paa den anden Side den Bestemthed, hvormed Tegnene ere ind- 
skaarne i Stemplet, heller ikke lader Betragteren i Tvivl om, 
at Prægeren jo har ment, at det han prægede, vilde være fuldt 
forstaaeligt for dem, der skulde forstaa det. 
Indenfor de nævnte Randskrifter møder Læseren paa Mønten 
to Holdere .af Trofætegnet. og paa Brakteaten ligesaa to, men 
mindre Holdere af et ved første Øjekast noget lignende, dog i 
Virkeligheden ved roligere Betragtning grundforskelligt 
Tegn. Ved nøjere Eftersyn og Sammenligning svinde endog 
alle de tilsyneladende Ligheder mellem Møntens og Brakteatens 
to Sæt Holdere aldeles bort.  Brakteatprægeren har nemlig 
hverken udstyret sine to Holdere med de Attributer, Mønt- 
stemplet tillægger dem: Victoriafigurens Vinger paa Ryggen 
og Palmegren i venstre Arm, samt Libertas-Figurens saa- 
kaldte Sceptrum transversum i venstre Arm, ej heller har han 
fremstillet dem i romersk Kvindedragt — men i en ikke- 
romersk Dragt. e 
Hvad endelig selve Trofætegnet angaar, da svarer Møntens 
aldeles til Navnet, da det gengiver en sædvanlig romersk 
Sejerstrofæ med en Krigerrustning, Vaabenkjortel om Trofæ- 
60 
